b"\n_START_ARTICLE_\nFerdinando Pio Rosellini\n_START_SECTION_\nVida i Obra\n_START_PARAGRAPH_\nFill d'uns rics comerciants de Pescia i germ\xc3\xa0 petit d'Ippolito Rosellini, va estudiar matem\xc3\xa0tiques a la universitat de Pisa i despr\xc3\xa9s va estudiar f\xc3\xadsica a la universitat de Flor\xc3\xa8ncia sota la direcci\xc3\xb3 de Leopoldo Nobili._NEWLINE_A partir de 1836 fa de tutor dels quatre fills del poder\xc3\xb3s Giorgio Doria a G\xc3\xa8nova. Un dels fills ser\xc3\xa0, amb el temps, el conegut bot\xc3\xa0nic Giacomo Doria, qui d\xc3\xb3na nom al Museu d'Hist\xc3\xb2ria Natural d'aquesta ciutat. El 1846, tres anys despr\xc3\xa9s de la mort del seu germ\xc3\xa0 Ippolito, es casa amb la qui havia sigut la seva esposa i adopta els seus fills Eugenio, Angela i Giovanbattista._NEWLINE_El 1848, durant els fets revolucionaris que desembocaran en la creaci\xc3\xb3 anys m\xc3\xa9s tard de l'estat itali\xc3\xa0, \xc3\xa9s a Mil\xc3\xa0, on \xc3\xa9s actiu en els cercles patri\xc3\xb2tics. \xc3\x89s elegit diputat al parlament itali\xc3\xa0 i dirigeix la revista La Croce dei Savoia._NEWLINE_El 1853 \xc3\xa9s nomenat director del Istituto di Commercio e Industria de Tor\xc3\xad fundat per Cavour. A partir de 1859 i fins a la seva mort ser\xc3\xa0 el director del Istituto Tecnico Leardi de Casale Monferrato al qual deixar\xc3\xa0 el seu herbari i on tindr\xc3\xa0 com alumne destacat a Vilfredo Pareto."